
לכל צוותי ההוראה – מסלול תושבע"פ 
שלום  רב, 
אנו מתארגנים לקראת יישום הנחיותיו של שר החינוך לגבי מתווה בגרויות בתושבע"פ. 
בהמשך לדברי שר החינוך, רפורמת המח"ר כפי שתוכננה לא תמשך.  
להלן מתווה הלימודים בשכבות הגיל השונות: 
· שכבת י' בתשפ"ג: עבור שכבה י' תשפ"ג שהחלה השנה במתווה המח"ר ייעשו ההתאמות הבאות: 
1. כיתות י' תשפ"ג מצטרפות למתווה הקיים כיום בשכבה י"א, משמע היבחנות חיצונית במקצוע אחד (מבין המקצועות: תנ"ך, תושבע"פ היסטוריה, אזרחות) והיבחנות פנימית בשלושת המקצועות הנותרים. על פי הנחיית החמ"ד יש לתת עדיפות להבחנות חיצונית באחד ממקצועות הקודש: תנ"ך או תושבע"פ.
2. תכנית הלימודים והיקף השעות יהיו בהתאם למתווה האמור של  3 שעות לימוד לכל יחידת לימוד. 
3. תכנית הלימודים תהיה זהה לתכנית הלימודים הנלמדת כעת בכיתות י"א-י"ב. 
4. לבתי ספר בהיבחנות החיצונית -  דיווח הציונים יהיה כבעבר: מבנה הציון יהיה 70% מבחן בגרות חיצוני  ו30% הערכה  חלופית.  מומלץ  שההערכה החלופית תכלול גם את המשימות  המקוונות והמשימות הבית ספריות. 
לבתי ספר שבחרו להיבחן בהיבחנות פנימית - דיווח הציונים יתבצע כבעבר, באמצעות התוכנות לניהול פדגוגי: ציון אחד עבור הערכה חלופית (30%), וציון נוסף כחלופה להיבחנות החיצונית (70%). 
אנו ממליצים לבתי הספר להמשיך ולבצע את המשימות המקוונות ולשלב את הציונים בתוך ההערכה הבית סיפרית. 
אנו נמשיך להעלות משימות בצוע לפלטפורמות הדיגיטליות כפי שהובטח, וניתן סיוע בהוראת משימות אלה ככל שנדרש, בהדרכה ובפיתוח המקצועי.  
5. מסלול שותפי פיתוח ממשיך לעבוד כרגיל, כמו במתווה קורונה ויהיה שקול להיבחנות חיצונית. 
6. הפיתוח המקצועי הכולל התמקצעות בלמידה עצמאית, הערכה באמצעות  משימות  בצוע,   והוראה והערכה של מיומנויות  ימשך כרגיל. מומלץ להמשיך ולהשתלם – תהליכים אלו ימשיכו להיות חלק מתהליכי הלמידה, הוראה והערכה. 

· שכבת י' בתשפ"ד: מתווה הערכה ולמידה קבוע למקצועות המורשת החברה והרוח עבור התלמידים העולים לכיתה י' בשנה הבאה, יתפרסם עד סוף חודש מרץ מתוך הכרה בחשיבות וברלוונטיות של מקצועות אלה , ומתוך רצון  לקדם מיומנויות ולמידה עצמאית תוך שמירה על יציבות והדרגתיות. 

אני וצוות המדריכים זמינים לכל שאלה ועניין.  בקרוב נקיים זום ובו נפרט יותר. 

בברכה רבה ובהצלחה
הרב יהודה זולדן
מפמ"ר תלמוד תושבע"פ 

העתקים:
ד"ר קרן רז נצר, יו"ר בפועל למזכירות פדגוגית
אינה זלצמן, סמנכלי"ת בכירה מינהל פדגוגי
שושנה נגר, מ"מ ראש מינהל החמ"ד 
ד"ר טלי יניב, מנהלת אגף ומורשת חברה ורוח 
דוד גל, מנהל אגף בכיר בחינות
בעז קולמבוס, מפ"א על יסודי
מנהלי מחוזות ומחמדי"ם

